“એમાં પૂછવાનું હોય ? તમે મને ‘મામો’ બનાવી દીધો, એમાં બધું જ આવી ગયું. મારો ભાઈ સત્યમ્‍ ભાગ્યશાળી છે કે એને મમ્મી પપ્પાનો પ્રેમ મળ્યો છે, આપણે બધાને ચીલે નહીં ચાલનાર માણસ. મમ્મી કે પપ્પાની ‘કાર્બનકોપી’ બનવાનું આપણને ગમે નહીં ! એટલે પપ્પાની નજરે હું ‘બ્લેક લિસ્ટ’માં છું. મને પણ પ્રેમ અને લાગણીની ખૂબ જ તરસ છે પણ પોતાની કેડી પસંદ કરનારે જ એકલપંથી જ બનવું પડે છે, પણ તમે સહુ મારાં કુટુંબીજનો જ છો, એટલે મારું જીવન ભર્યું ભર્યું છે-“